b'\n_START_ARTICLE_\nModika\n_START_SECTION_\nIstorija\n_START_PARAGRAPH_\nPasak Tukidido, miestas buvo \xc4\xafkurtas 1360 ar 1031 m. pr. m. e. ir jame gyveno sikelai VII a. pr. m. e. Jis tikriausiai buvo Sirak\xc5\xabz\xc5\xb3 pavaldinys. Modik\xc4\x85 rom\xc4\x97nai u\xc5\xbe\xc4\x97m\xc4\x97 po Egadijos sal\xc5\xb3 m\xc5\xab\xc5\xa1io su Kartagina per P\xc5\xabn\xc5\xb3 karus 241 m. pr. m. e. kartu su visa Sicilija. Modika tapo vienu i\xc5\xa1 35 decuman (\xe2\x80\x9esavaime pasidavusi\xc5\xb3\xe2\x80\x9c) ir buvo i\xc5\xa1naudojama pretoriaus Vereso. Miestas tapo municipija. J\xc4\xaf kaip toli nuo kranto esant\xc4\xaf Sicilijos miest\xc4\x85 mini Plinijus Vyresnysis ir Klaudijus Ptolem\xc4\x97jus. Po to j\xc4\xaf mini Ravenos geografas Silijus Italikas greta Netum (Dabar Noto Antikas), tad manoma, kad jie buvo kaiminyst\xc4\x97je._NEWLINE_Piet\xc5\xb3 Sicilija tapo krik\xc5\xa1\xc4\x8dioni\xc5\xa1ka kai Apa\xc5\xa1talas Paulius \xc4\xafk\xc5\xabr\xc4\x97 Sirak\xc5\xabz\xc5\xb3 vyskupyst\xc4\x99 61 m. Bizantijos generolas Belisarijus 535 m. i\xc5\xa1vijo ostgotus ir vietiniai graikai i\xc5\xa1silaik\xc4\x97 iki lotynizacijos XI a., valdant normanams. 845 m. Modik\xc4\x85 u\xc5\xbe\xc4\x97m\xc4\x97 arabai ir mini kaip Mudiqah. 1091 m. juos i\xc5\xa1vijo vis\xc4\x85 Sicilij\xc4\x85 u\xc5\xbe\xc4\x97m\xc4\x97 Rod\xc5\xbeerio I normanai._NEWLINE_1296 m. valdant Kiaramon\xc4\x8di\xc5\xb3 \xc5\xa1eimai Modika tapo grafyst\xc4\x97s, kuri vald\xc4\x97 tre\xc4\x8ddal\xc4\xaf Sicilijos, kal\xc4\x97 savo monetas ir tur\xc4\x97jo kit\xc5\xb3 privilegij\xc5\xb3, sostine. 1693 m. didelis \xc5\xbeem\xc4\x97s dreb\xc4\x97jimas apgriov\xc4\x97 miest\xc4\x85._NEWLINE_1860 m. Modika tapo Italijos karalyst\xc4\x97s dalimi ir i\xc5\xa1liko rajono centru iki 1926 m., kai buvo prijungta prie Rag\xc5\xabzos provincijos.'